મળતી માહિતી અનુસાર ગત 10મી જાન્યુઆરીના રોજ ભાજપ શાસકના જ એક જુથ જેમાં ગટર સમિતિ ચેરમેન ભીમસિંગ પુરોહિત, ટાઉન ડેવલપમેન્ટ સમિતિ વર્ષાબેન ભંડારી, બાંધકામ સમિતિ ચેરમેન ઉદયસિંગ સેંગર, પાણી પુરવઠા સમિતિના ચેરમેન પન્નાબેન દેસાઇ, ઉપપ્રમુખ મીનાબેન દવે, આરોગ્ય સમિતના ચેરમેન ભૂપતસિંહ ચાવડા, સભ્યો હિરેન ટાંક, ઉષાબેન ચૌધરી અને ઉષા બેન પટેલ દ્વારા બારડોલી ચીફ ઓફિસરને ઉલ્લેખીને એક ફરિયાદ કરવામાં આવી હતી જેમાં સરકારની ગાઈડલાઇન પ્રમાણે કોઈ ટેન્ડર થતાં ન હોવાના અને મોટા કામોને ટુકડા ટુકડા કરીને માનીતી એજન્સીને આપવામાં આવતા હોવાના આરોપ સાથે લેખિત ફરિયાદ કરી કામોમાં ચાલતી ગેરરીતિ રોકવા જણાવ્યુ હતું.